
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/349/19.09.2006 

	
	
	


A  V  I  Z

asupra propunerii legislative pentru completarea art. 258 şi modificarea art. 295 alin. (1) din Legea nr. 571/2003 privind Codul Fiscal, Camera Deputaţilor fiind Cameră decizională (PLx 614/03.07.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru completarea art. 258 şi modificarea art. 295 alin. (1) din Legea nr. 571/2003 privind Codul Fiscal, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat propunerea legislativă în şedinţa din 19 septembrie 2006.


            Propunerea legislativă vizează modificarea şi completarea Legii nr. 571/2003 privind Codul fiscal, cu modificările şi completările ulterioare. Noutatea reglementării constă în instituirea unei dispoziţii aplicabile în anii 2007-2009, potrivit căreia impozitul pe teren, prevăzut la alin. (6) al art. 258 din legea de bază, se reduce la 50% pentru proprietarii de terenuri amplasate în extravilan, dacă fac dovada că, în anul precedent, au realizat un venit net pe membru de familie egal sau mai mic decât salariul minim pe economie, garantat în plată, facilitate de care beneficiază numai proprietarii de maxim 10 ha teren. Totodată, propunerea legislativă stabileşte că impozitele şi taxele locale, precum şi amenzile şi penalităţile aferente acestora, constituie venituri la bugetele locale ale unităţilor administrativ-teritoriale.
          Senatul a respins propunerea legislativă în şedinţa din 29 iunie 2006.


În urma dezbaterilor, membrii Comisiei pentru politică economică, reformă şi privatizare au hotărât cu  17 voturi pentru şi 6 voturi împotrivă aprobarea propunerii legislative, cu un amendament admis, conform anexei.
                PREŞEDINTE,


         Mihai Tudose

         SECRETAR






    Vasile Cosmin Nicula

                                                                                                                       










Consilier 









        Alina Hodivoianu 
ANEXA
	Text propunere legislativă
	Text propus de Comisie

Autorul amendamentului
	Motivarea amendamentelor propuse

	2. Alineatul (1) al articolului 295 se modifică şi va avea următorul cuprins:

„(1) – Impozitele şi taxele locale, precum şi amenzile şi penalităţile aferente acestora, constituie venituri la bugetele locale ale unităţilor administrativ-teritoriale.”
	Se elimină.
Autor: dep. Emil Radu Moldovan– grup parlamentar PSD
	Prin OUG nr. 21/2006 pentru modificarea Legii nr. 571/2003 privind Codul fiscal, alin. (1) al art. 295 a fost modificat.

